
	Danske Santiagopilgrimme har, efter aftale med Pilgrimskontoret i Santiago de Compostela, ret til at sælge det originale pilgrimspas du skal anvende på din caminovandring i Spanien.

Et pilgrimspas giver dig adgang til herbergerne, ret til caminomenu på restauranterne samt til at få det vigtige Compostela (pilgrimsbrev) når du når til Santiago. 

Salget af disse pas giver et lille overskud som foreningen anvender til sit arbejde, for at udbrede kendskabet til caminovandring og skiltning på Den Danske Pilgrimsrute. 

Pilgrimspasset kan du købe her på hjemmesiden eller kontakte en af nedenstående, som alle har pas klar til salg. Ring eller skriv til en af dem og få en aftale om dit pilgrimspas.

Ved køb af pilgrimspas hos en af foreningens passælgere, kan du aftale betaling med passælgeren direkte.

